ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅଗଷ୍ଟ ୨୦ ତାରିଖରେ ପ୍ରଧାନମନ୍ତ୍ରୀ ସୋମନାଥ ଠାରେ ଏକାଧିକ ପ୍ରକଳ୍ପର ଉଦଘାଟନ ଓ ଭିତ୍ତିପ୍ରସ୍ତର ସ୍ଥାପନ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁଜୁରାଟର ସୋମନାଥରେ ଅଗଷ୍ଟ ୨୦ତାରିଖ ଦିନ ପୂର୍ବାହ୍ନ ୧୧ ଟା ସମୟରେ ଭିଡିଓ କନଫରେନ୍ସିଂ ମାଧ୍ୟମରେ ଏକାଧିକ ପ୍ରକଳ୍ପର ଉଦଘାଟନ କରିବେ । ଉଦଘାଟିତ ହେବାକୁ ଥିବା ଏହି ପ୍ରକଳ୍ପଗୁଡ଼ିକ ମଧ୍ୟରେ ସୋମନାଥ ପ୍ରୋମେନାଡ, ସୋମନାଥ ପ୍ରଦର୍ଶନୀ କେନ୍ଦ୍ର ଏବଂ ପୁରୁଣା  ସୋମନାଥର ପୁନଃ ର୍ନିମାଣ ମନ୍ଦିର ପରିସର ଅନ୍ତର୍ଭୁକ୍ତ । ଏହି କାର୍ଯ୍ୟକ୍ରମ ଅବସରରେ ପ୍ରଧାନମନ୍ତ୍ରୀ ଶ୍ରୀ ପାର୍ବତୀ ମନ୍ଦିରର ଭିତ୍ତିପ୍ରସ୍ତର ମଧ୍ୟ ସ୍ଥାପନ କରିବେ ।
ମୋଟ ୪୭ କୋଟିରୁ ଅଧିକ ଟଙ୍କା ମୂଲ୍ୟରେ ପ୍ରସାଦ  ଯୋଜନା ଅଧୀନରେ ସୋମନାଥ ପ୍ରୋମେନେଡ୍ ବିକଶିତ କରାଯାଇଛି । "ପର୍ଯ୍ୟଟକ ସୁବିଧା କେନ୍ଦ୍ର” ପରିସରରେ ବିକଶିତ ହୋଇଥିବା ସୋମନାଥ ପ୍ରଦର୍ଶନୀ କେନ୍ଦ୍ରରେ ପୁରୁଣା ସୋମନାଥ ମନ୍ଦିରର ଭଗ୍ନ ଅଂଶର ପ୍ରଦର୍ଶନୀ ଏବଂ ପୁରାତନ ସୋମନାଥଙ୍କ ନାଗର ଶୈଳୀ ମନ୍ଦିର ସ୍ଥାପତ୍ୟ ଥିବା ଏହାର ମୂର୍ତ୍ତିଗୁଡ଼ିକ ପ୍ରଦର୍ଶିତ ହୋଇଛି ।
ପୁରାତନ  ସୋମନାଥର ପୁନଃ ର୍ନିମାଣ ମନ୍ଦିର ପରିସର ଶ୍ରୀ ସୋମନାଥ ଟ୍ରଷ୍ଟ ଦ୍ୱାରା ସମୁଦାୟ ୩.୫ କୋଟି ଟଙ୍କା ବ୍ୟୟରେ ସମ୍ପୂର୍ଣ୍ଣ ହୋଇଛି । ଏହି ମନ୍ଦିରକୁ ଅହିଲ୍ୟାବାଈ ମନ୍ଦିର ବୋଲି ମଧ୍ୟ କୁହାଯାଏ କାରଣ ଏହା ଇନ୍ଦୋରର ରାଣୀ ଅହିଲବାଈଙ୍କ ଦ୍ୱାରା ର୍ନିମିତ ହୋଇଥିଲା ଯେତେବେଳେ ସେ ଜାଣିବାକୁ ପାଇଲେ ଯେ ପୁରାତନ ମନ୍ଦିରଟି ଧ୍ୱଂସ ହୋଇଯାଇଛି । ତୀର୍ଥଯାତ୍ରୀଙ୍କ ସୁରକ୍ଷା ତଥା ବର୍ଦ୍ଧିତ କ୍ଷମତା ସହିତ ସମଗ୍ର ପୁରାତନ ମନ୍ଦିର ପରିସରକୁ ସମ୍ପୂର୍ଣ୍ଣ ରୂପେ ପୁନଃ ର୍ନିମାଣ କରାଯାଇଛି ।
ମୋଟ୍ ୩୦ କୋଟି ଟଙ୍କା ବ୍ୟୟରେ ଶ୍ରୀ ପାର୍ବତୀ ମନ୍ଦିର ର୍ନିମାଣ ହେବାକୁ ପ୍ରସ୍ତାବ ଦିଆଯାଇଛି । ଏଥିରେ ସୋମପୁରା ସାଲାଟସ୍ ଶୈଳୀରେ ମନ୍ଦିର ର୍ନିମାଣ ସହିତ ଗର୍ଭଗୃହ ଏବଂ ନାଟମଣ୍ଡପର ବିକାଶ ଅନ୍ତର୍ଭୁକ୍ତ ହେବ ।
ଏହି ଅବସରରେ କେନ୍ଦ୍ର ଗୃହ ମନ୍ତ୍ରୀ, କେନ୍ଦ୍ର ପର୍ଯ୍ୟଟନ ମନ୍ତ୍ରୀ ଏବଂ ଗୁଜୁରାଟର ଉପ ମୁଖ୍ୟମନ୍ତ୍ରୀ ଉପସ୍ଥିତ ରହିବେ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଟୋକିଓ ଅଲିମ୍ପିକ୍ସ ପାଇଁ ଭାରତୀୟ ଦଳକୁ ପ୍ରଧାନମନ୍ତ୍ରୀଙ୍କ ଶୁଭକାମନା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଟୋକିଓ ଅଲିମ୍ପିକ୍ସ 2020 ପାଇଁ ଭାରତୀୟ ଦଳକୁ ଶୁଭକାମନା ଜଣାଇଛନ୍ତି।
ପ୍ରଧାନମନ୍ତ୍ରୀ ଏକ ଟୁଇଟ୍ କରି କହିଛନ୍ତି :
“ଆସନ୍ତୁ ଆମେ ସମସ୍ତେ ମିଶି # ଚିୟର ଫର ଇଣ୍ଡିଆ! 
ଟୋକିଓ 2020 ଉଦଘାଟନୀ ସମାରୋହର କେତେକ ଝଲକ ଦେଖିଲି।
ଆମର ପ୍ରଭାବଶାଳୀ ଦଳକୁ ଅନେକ ଅନେକ ଶୁଭକାମନା।
# ଟୋକିଓ 2020"
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପାରାଲିମ୍ପିକ୍ସ କ୍ରୀଡ଼ାରେ ଜାଭେଲିନରେ ରୌପ୍ୟ ପଦକ ବିଜୟ ପାଇଁ ଦେବେନ୍ଦ୍ର ଝାଝରିଆଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ଟୋକିଓଠାରେ ଅନୁଷ୍ଠିତ ପାରାଲିମ୍ପିକ୍ସ କ୍ରୀଡ଼ାରେ ଜାଭେଲିନରେ ରୌପ୍ୟ ପଦକ ଜିତିଥିବା ଦେବେନ୍ଦ୍ର ଝାଝରିଆଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟ୍ରେ କହିଛନ୍ତି;
‘‘ଦେବେନ୍ଦ୍ର ଝାଝରିଆଙ୍କ ଦ୍ୱାରା ଅନନ୍ୟ ପ୍ରଦର୍ଶନ! ଆମର ଅନ୍ୟତମ ଅଭିଜ୍ଞସମ୍ପନ୍ନ ଆଥଲେଟ ଏକ ରୌପ୍ୟ ପଦକ ଜିତିଛନ୍ତି । ଦେବେନ୍ଦ୍ର ଭାରତକୁ ଲଗାତର ଭାବେ ଗୌରବାନ୍ୱିତ କରାଇ ଆସୁଛନ୍ତି । ତାଙ୍କୁ ଅଭିନନ୍ଦନ ଜଣାଉଛି । ଭବିଷ୍ୟତର ପ୍ରୟାସ ନିମନ୍ତେ ତାଙ୍କୁ ଶୁଭକାମନା ଜଣାଉଛି ।’’
SR
(
ପ୍ରତିରକ୍ଷା ମନ୍ତ୍ରଣାଳୟ
ଭାରତୀୟ ବାୟୁସେନା କମାଣ୍ଡର୍ସ ସମ୍ମିଳନୀ
ବାୟୁସେନା କମାଣ୍ଡର୍ସ ସମ୍ମିଳନୀ  22-24 ଜୁଲାଇ 2020ରୁ ନୂଆଦିଲ୍ଲୀସ୍ଥିତ ବାୟୁସେନା ମୁଖ୍ୟାଳୟ ରେ ଅନୁଷ୍ଠିତ ହେବ । ସମ୍ମିଳନୀର ବିଷୟବସ୍ତୁ ହେଉଛି "ପରବର୍ତ୍ତୀ ଦଶନ୍ଧିରେ ଭାରତୀୟ ବାୟୁସେନା" । ମାନ୍ୟବର ପ୍ରତିରକ୍ଷା ମନ୍ତ୍ରୀ ଏହି ଉତ୍ସବକୁ 22 ଜୁଲାଇ 2020ରେ ଉଦ୍ଘାଟନ କରିବାର କାର୍ଯ୍ୟକ୍ରମ ରହିଛି । ଉଦ୍ଘାଟନୀ ସମାରୋହରେ ପ୍ରତିରକ୍ଷା ସଚିବ ତଥା ପ୍ରତିରକ୍ଷା ଉତ୍ପାଦନ ସଚିବ ମଧ୍ୟ ଉପସ୍ଥିତ ରହିବେ ।
ବାୟୁସେନା ମୁଖ୍ୟ, ଏୟାର ଚିଫ୍ ମାର୍ଶଲ ଆର.କେ.ଏସ୍ ଭଦୌରିଆ ଏଫସିସିରେ ଅଧ୍ୟକ୍ଷତା କରିବେ । ତିନି ଦିନିଆ ସମ୍ମିଳନୀର ଆଲୋଚନା ମଧ୍ୟରେ ବର୍ତ୍ତମାନର କାର୍ଯ୍ୟାନୁଷ୍ଠାନ କ୍ଷମତା ଏବଂ ମୁତୟନ ସ୍ଥିତିର ସମୀକ୍ଷା ହେବ । ପରବର୍ତ୍ତୀ ଦଶନ୍ଧି ପାଇଁ ଭାରତୀୟ ବାୟୁସେନାର କାର୍ଯ୍ୟାନୁଷ୍ଠାନ କ୍ଷମତା ବୃଦ୍ଧି ପାଇଁ କାର୍ଯ୍ୟ ଯୋଜନା ଉପରେ ମଧ୍ୟ ଆଲୋଚନା କରାଯିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚନ୍ଦ୍ର ଶେଖର ଆଜାଦଙ୍କ ଜୟନ୍ତୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ଚନ୍ଦ୍ର ଶେଖର ଆଜାଦଙ୍କ ଜୟନ୍ତୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କୁ ଶ୍ରଦ୍ଧାଞ୍ଜଳି ଜଣାଇଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ଭାରତ ମାତାର ବୀର ପୁତ୍ର, ଚନ୍ଦ୍ର ଶେଖର ଆଜାଦଙ୍କୁ ତାଙ୍କ ଜୟନ୍ତୀରେ ଆମେ ସ୍ମରଣ କରୁଛୁ । ଭାରତକୁ ସାମ୍ରାଜ୍ୟବାଦର କବଳରୁ ମୁକ୍ତ କରିବା ଲାଗି ସେ ଯୁବାବସ୍ଥାରୁ ନିଜକୁ ନିୟୋଜିତ କରିଦେଇଥିଲେ । ସେ ମଧ୍ୟ ଜଣେ ପ୍ରଗତିଶୀଳ ଚିନ୍ତକ ଥିଲେ ଏବଂ ଏକ ଶକ୍ତିଶାଳୀ ଓ ସମୃଦ୍ଧ ଭାରତର ସ୍ୱପ୍ନ ଦେଖିଥିଲେ” ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଭାବେ ଦାୟିତ୍ୱ ଗ୍ରହଣ କଲେ ଶ୍ରୀ ମନସୁଖ ମାଣ୍ଡଭିୟ
କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ରାଷ୍ଟ୍ରମନ୍ତ୍ରୀ ଭାବେ ଦାୟିତ୍ୱ ନେଲେ ଡ. ଭାରତୀ ପ୍ରବୀଣ ପାୱାର
ଶ୍ରୀ ମନସୁଖ ମାଣ୍ଡଭିୟ ଆଜି କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଭାବେ ଦାୟିତ୍ୱ ଗ୍ରହଣ କରିଛନ୍ତି ।
ଡ. ଭାରତୀ ପ୍ରବୀଣ ପାୱାର କେନ୍ଦ୍ର ସ୍ୱାସ୍ଥ୍ୟ ରାଷ୍ଟ୍ରମନ୍ତ୍ରୀ ଭାବେ ଦାୟିତ୍ୱ ଗ୍ରହଣ କରିଛନ୍ତି ।
ସେମାନଙ୍କୁ ମନ୍ତ୍ରଣାଳୟର ବରିଷ୍ଠ ଅଧିକାରୀ ଯଥା ସ୍ୱାସ୍ଥ୍ୟ ସଚିବ ଶ୍ରୀ ରାଜେଶ ଭୂଷଣ, ଅତିରିକ୍ତ ସଚିବ ତଥା ମିଶନ ନିର୍ଦ୍ଦେଶକ, ଏନଏଚଏମ୍  ବନ୍ଦନା ଗୁରନାମୀ, ଅତିରିକ୍ତ ସଚିବ  ଡ. ମନୋହର ଅଗ୍ନାନି, ଅତିରିକ୍ତ ସଚିବ  ଶ୍ରୀ ବିକାଶ ଶିଲ, ଅତିରିକ୍ତ ସଚିବ ଶ୍ରୀ ଆଲୋକ ସାକ୍ସେନା, ଡିଜିଏଚଏସ୍ ର ଡ. ସୁନୀଲ କୁମାର ଏବଂ ଅନ୍ୟ ପ୍ରମୁଖ ଅଧିକାରୀମାନେ ସ୍ୱାଗତ ଜଣାଇଥିଲେ ।
SR
(Visitor Counter : 173
କ୍ୟାବିନେଟ
ଭାରତୀୟ ଭେଷଜ ଗବେଷଣା ପରିଷଦ , ଭାରତ ଏବଂ ଫାଉଣ୍ଡେସନ୍ ଫର୍ ଇନୋଭେଟିଭ୍ ନ୍ୟୁ ଡାଇଗ୍ନୋଷ୍ଟିକ୍ , ସ୍ୱିଜରଲ୍ୟାଣ୍ଡ ମଧ୍ୟରେ ବୁଝାମଣାପତ୍ରକୁ କ୍ୟାବିନେଟ୍ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତୀୟ ଭେଷଜ ଗବେଷଣା ପରିଷଦ  ଏବଂ ଫାଉଣ୍ଡେସନ ଫର ଇନୋଭେଟିଭ୍ ନ୍ୟୁ ଡାଇଗ୍ନୋଷ୍ଟିକ୍  ସ୍ୱିଜରଲ୍ୟାଣ୍ଡ ମଧ୍ୟରେ ଆନ୍ତର୍ଜାତୀୟ ବିଜ୍ଞାନ ଏବଂ ବୈଷୟିକ ସହଯୋଗ ଏବଂ ପାରସ୍ପରିକ ଆଗ୍ରହ କ୍ଷେତ୍ରରେ ସହଯୋଗକୁ ପ୍ରୋତ୍ସାହିତ କରିବା ଲାଗି ସ୍ୱାକ୍ଷରିତ ଏକ ରାଜିନାମା ବିଷୟରେ ସୂଚନା ଦିଆଯାଇଛି । ଫେବୃଆରୀ ୨୦୨୧ ରେ ଭାରତ ଦ୍ୱାରା ଏହି ରାଜିନାମା ସ୍ୱାକ୍ଷରିତ ହୋଇଛି ।
ଉପକାରିତା:
ଏହି ରାଜିନାମା ଭାରତ ଓ ସ୍ୱିଜରଲ୍ୟାଣ୍ଡ ମଧ୍ୟରେ ପାରସ୍ପରିକ ସ୍ୱାର୍ଥ କ୍ଷେତ୍ରରେ ଆର୍ନ୍ତଜାତୀୟ ବିଜ୍ଞାନ ଏବଂ ବୈଷୟିକ ସହଯୋଗ ସମ୍ପର୍କକୁ ଆହୁରି ଦୃଢ କରିବ ।
ଆର୍ଥିକ ପ୍ରଭାବ:
ଆଇସିଏମ୍ଆର ୧୦୦,୦୦୦ ଆମେରିକୀୟ ଡଲାର ପର୍ଯ୍ୟନ୍ତ ଉପଲବ୍ଧ ଅର୍ଥ ପ୍ରଦାନ କରିବାକୁ ପ୍ରତିଶ୍ରୁତିବଦ୍ଧ ଥିବାବେଳେ ଏଫ୍ଆଇଏନ୍ଡି ସ୍ଥାନୀୟ ଅଂଶୀଦାର ତଥା ଅନୁସନ୍ଧାନକାରୀଙ୍କ ପାଇଁ ଅନୁରୋଧ ପ୍ରସ୍ତାବ  ମାଧ୍ୟମରେ ୪୦୦,୦୦୦ ଆମେରିକୀୟ ଡଲାର ପର୍ଯ୍ୟନ୍ତ ଉପଲବ୍ଧ ପାଣ୍ଠି ଯୋଗାଇବ ।
ପୃଷ୍ଠଭୂମି:
ଆସିଏମ୍ଆର ଇଣ୍ଟ୍ରାମୁରାଲ୍ ଏବଂ ଏକ୍ସଟ୍ରାମୁରାଲ୍ ଗବେଷଣା ମାଧ୍ୟମରେ ଦେଶରେ ଜୈବିକ ଚିକିତ୍ସା ଅନୁସନ୍ଧାନକୁ ପ୍ରୋତ୍ସାହିତ କରେ । ଏଫ୍ଆଇଏନ୍ଡି ହେଉଛି ଏକ ସ୍ୱାଧୀନ ଅଣ-ଲାଭକାରୀ ସଂଗଠନ ଯାହାକି ଭାରତୀୟ କମ୍ପାନୀ ଅଧିନିୟମ, ୨୦୧୩ ର ଧାରା ୮ ଅନୁଯାୟୀ ସୃଷ୍ଟି ହୋଇଛି ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜି -୭ ଶିଖର ସମ୍ମିଳନୀ ଅବସରରେ ଇଣ୍ଡୋନେସିଆ ରାଷ୍ଟ୍ରପତିଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜୁନ୍ ୨୭, ୨୦୨୨ ରେ ଜର୍ମାନୀର ସ୍ଲୋସ୍ ଏଲାମୁ ଠାରେ ଜି-୭ ଶିଖର ସମ୍ମିଳନୀ ଅବସରରେ ଇଣ୍ଡୋନେସିଆର ରାଷ୍ଟ୍ରପତି ମାନ୍ୟବର ଶ୍ରୀ ଜୋକୋ ୱିଡୋଡୋଙ୍କୁ ଭେଟିଛନ୍ତି ।
ଜି -୨୦ ଶିଖର ସମ୍ମିଳନୀରେ ବର୍ତ୍ତମାନ ଇଣ୍ଡୋନେସିଆର ସଭାପତିତ୍ୱ ପାଇଁ ପ୍ରଧାନମନ୍ତ୍ରୀ ରାଷ୍ଟ୍ରପତି ୱିଡୋଡୋଙ୍କୁ ଅଭିନନ୍ଦନ ଜଣାଇଛନ୍ତି । ଭାରତର ଆଗାମୀ ଜି -୨୦ ସଭାପତିତ୍ୱ ଉପରେ ଆଲୋଚନା ହୋଇଥିଲା ।
ପାରସ୍ପରିକ ଆଗ୍ରହର ସହିତ ବିଶ୍ୱ ତଥା ଆଞ୍ଚଳିକ ପ୍ରସଙ୍ଗ ଉପରେ ମଧ୍ୟ ସେମାନେ ମତ ବିନିମୟ କରିଥିଲେ ।
HS
(
କ୍ୟାବିନେଟ ସଚିବାଳୟ
ବଙ୍ଗୋପସାଗରରେ ସମ୍ଭାବ୍ୟ ଘୂର୍ଣ୍ଣିଝଡ ପ୍ରସ୍ତୁତିର ସମୀକ୍ଷା ପାଇଁ ଜାତୀୟ ସଙ୍କଟ ପରିଚାଳନା କମିଟି ର ବୈଠକ ଅନୁଷ୍ଠିତ
କ୍ୟାବିନେଟ ସଚିବ ଶ୍ରୀ ରାଜୀବ ଗୌବାଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ ଜାତୀୟ ସଙ୍କଟ ପରିଚାଳନା କମିଟି  ବୈଠକରେ ବଙ୍ଗୋପସାଗରରେ ସମ୍ଭାବ୍ୟ ଘୂର୍ଣ୍ଣିଝଡ ପାଇଁ କେନ୍ଦ୍ରୀୟ ମନ୍ତ୍ରଣାଳୟ / ଏଜେନ୍ସି ଏବଂ ରାଜ୍ୟ / କେନ୍ଦ୍ର ଶାସିତ ଅଞ୍ଚଳଗୁଡିକ ଚଳାଇଥିବା ପ୍ରସ୍ତୁତିର ସମୀକ୍ଷା କରାଯାଇଛି ।
ଭାରତୀୟ ପାଣିପାଗ କେନ୍ଦ୍ର ର ମହାନିର୍ଦ୍ଦେଶକ ବଙ୍ଗୋପସାଗରରେ ତାଜା ଘୂର୍ଣ୍ଣିଝଡର ସ୍ଥିତି ସମ୍ପର୍କରେ କମିଟିକୁ ସୂଚନା ଦେଇଛନ୍ତି, ଯାହା ପଶ୍ଚିମ-ଉତ୍ତର-ପଶ୍ଚିମ ଦିଗକୁ ଯାଇ ଦକ୍ଷିଣ ପୂର୍ବ ବଙ୍ଗୋପସାଗରରେ ଆଜି ସଂଧ୍ୟାରେ ଏକ ଅବପାତରେ ପରିଣତ ହେବାର ସମ୍ଭାବନା ରହିଛି । ଏହା ପରେ, ପଶ୍ଚିମ-ଉତ୍ତରପଶ୍ଚିମ ଦିଗକୁ ଗତି କରିବ, ଡିସେମ୍ବର ୭ତାରିଖ ସନ୍ଧ୍ୟାରେ ଏକ ଘୂର୍ଣ୍ଣିବଳୟରେ ପରିଣତ ହେବ ଏବଂ ଆହୁରି ତୀବ୍ର ହେବା ସହିତ ଏହା ଉତ୍ତର ତାମିଲନାଡୁ-ପୁଡୁଚେରୀ ଏବଂ ଦକ୍ଷିଣ ଆନ୍ଧ୍ରପ୍ରଦେଶ ଉପକୂଳବର୍ତ୍ତୀ ଦକ୍ଷିଣ ପଶ୍ଚିମ ବଙ୍ଗୋପସାଗରରେ ଡିସେମ୍ବର ୮ତାରିଖ ସକାଳ ସୁଦ୍ଧା ପହଞ୍ଚିବାର ସମ୍ଭାବନା ରହିଛି । ଏହା ପରବର୍ତ୍ତୀ ୪୮ ଘଣ୍ଟା ମଧ୍ୟରେ ପଶ୍ଚିମ-ଉତ୍ତରପଶ୍ଚିମ ଦିଗ ସହିତ ଉତ୍ତର ତାମିଲନାଡୁ-ପୁଡୁଚେରୀ ଏବଂ ଦକ୍ଷିଣ ଆନ୍ଧ୍ରପ୍ରଦେଶ ଉପକୂଳ ଆଡକୁ ଗତି କରିବ ।
ଆନ୍ଧ୍ରପ୍ରଦେଶ ଏବଂ ତାମିଲନାଡୁର ମୁଖ୍ୟ ଶାସନ ସଚିବ ଏବଂ ପୁଡୁଚେରୀର ବରିଷ୍ଠ ଅଧିକାରୀମାନେ ଘୂର୍ଣ୍ଣିଝଡର ସମ୍ଭାବ୍ୟ ଇଲାକାରେ ଲୋକଙ୍କୁ ସୁରକ୍ଷା ଦେବା ପାଇଁ ସ୍ଥାନୀୟ ପ୍ରଶାସନ ପକ୍ଷରୁ ନିଆଯାଉଥିବା ପଦକ୍ଷେପ ଯେପରିକି ସମୁଦ୍ର ଭିତରକୁ ନଯିବା ଏବଂ ଯେଉଁମାନେ ସମୁଦ୍ରକୁ ଯାଇଛନ୍ତି ସେମାନଙ୍କୁ ସୁରକ୍ଷିତ ଭାବେ କୂଳକୁ ଫେରାଇ ଆଣିବା ଏବଂ ଜରୁରୀକାଳୀନ ସେବାକୁ ପ୍ରସ୍ତୁତ ରଖାଯିବା ବିଷୟରେ କମିଟିକୁ ସୂଚନା ଦେଇଛନ୍ତି ।
ଏନଡିଆରଏଫ୍ ତାମିଲନାଡୁରେ ୫ ଟି ଟିମ୍ ଏବଂ ପୁଡୁଚେରୀ ପାଇଁ ୩ ଟି ଟିମ୍ ଉପଲବ୍ଧ କରାଇଛି ଏବଂ ଆନ୍ଧ୍ରପ୍ରଦେଶକୁ ରାଜ୍ୟ ସରକାର ଚାହିଁବା ମାତ୍ରେ ପଠାଇବା ପାଇଁ ଟିମ୍କୁ ପ୍ରସ୍ତୁତ ରଖାଯାଇଛି । ଜାହାଜ ଏବଂ ବିମାନ ସହିତ ସେନା ଏବଂ ନୌସେନାର ଉଦ୍ଧାରକାରୀ ଏବଂ ରିଲିଫ ଦଳଗୁଡିକ ପ୍ରସ୍ତୁତ ରଖାଯାଇଛି । ତଟରକ୍ଷୀବାହିନୀ ମଧ୍ୟ ଏହାର ଜାହାଜ ସହିତ ପ୍ରସ୍ତୁତ ରହିଛି ।
ରାଜ୍ୟ / କେନ୍ଦ୍ର ଶାସିତ ଅଞ୍ଚଳ ଏବଂ କେନ୍ଦ୍ରୀୟ ଏଜେନ୍ସିଗୁଡିକର ପ୍ରସ୍ତୁତି ପଦକ୍ଷେପର ସମୀକ୍ଷା କରି ଶ୍ରୀ ରାଜୀବ ଗୌବା କହିଛନ୍ତି ଯେ ରାଜ୍ୟ / କେନ୍ଦ୍ରଶାସିତ ଅଞ୍ଚଳର ସରକାର ଏବଂ ସଂପୃକ୍ତ କେନ୍ଦ୍ରୀୟ ଏଜେନ୍ସିଗୁଡ଼ିକ ପ୍ରତିଷେଧକ ତଥା ସତର୍କତାମୂଳକ ପଦକ୍ଷେପ ଗ୍ରହଣ କରିବା ଉଚିତ । ଲକ୍ଷ୍ୟ ହେଉଛି ଆଦୌ ଜୀବନ ହାନି ନହେବା ଏବଂ ଶକ୍ତି ଏବଂ ଟେଲିକମ୍ ପରି ସମ୍ପତ୍ତି ଏବଂ ଭିତ୍ତିଭୂମିର କ୍ଷୟକ୍ଷତିକୁ କମ୍ କରିବା ଏବଂ ଏହି ଭିତ୍ତିଭୂମି କ୍ଷତିଗ୍ରସ୍ତ ହେଲେ ଏହାକୁ ଶୀଘ୍ର ପୁନଃ ସ୍ଥାପିତ କରାଯିବା ଆବଶ୍ୟକ ।
କ୍ୟାବିନେଟ ସଚିବ ରାଜ୍ୟ / କେନ୍ଦ୍ର ଶାସିତ ଅଞ୍ଚଳର ସରକାରମାନଙ୍କୁ ସମସ୍ତ କେନ୍ଦ୍ରୀୟ ଏଜେନ୍ସି ପ୍ରସ୍ତୁତ ରହିବା ଏବଂ ସମସ୍ତ ପ୍ରକାର ସହାୟତା ଯୋଗାଇ ଦେବା ନେଇ ଆଶ୍ୱାସନା ଦେଇଛନ୍ତି ।
ଏହି ବୈଠକରେ ଆନ୍ଧ୍ରପ୍ରଦେଶ ଏବଂ ତାମିଲନାଡୁର ମୁଖ୍ୟ ଶାସନ ସଚିବ ଏବଂ ପୁଡୁଚେରୀର ବରିଷ୍ଠ ଅଧିକାରୀ, କେନ୍ଦ୍ର ଗୃହ ସଚିବ, ଶକ୍ତି ମନ୍ତ୍ରଣାଳୟର ଅତିରିକ୍ତ ସଚିବ, ଟେଲିକମ୍ର ମହାନିର୍ଦ୍ଦେଶକ, ଏନଡିଏମଏର ସଦସ୍ୟ ସଚିବ, ସିଆଇଏସସି ଆଇଡିଏସ୍, ଏନଡିଆରଏଫ୍ର ଆଇଜି, ଆଇଏମଡିର ମହାନିର୍ଦ୍ଦେଶକ, ତଟରକ୍ଷୀ ବାହିନୀର ମହାନିର୍ଦ୍ଦେଶକ ଏବଂ ଗୃହ ମନ୍ତ୍ରଣାଳୟର ବରିଷ୍ଠ ଅଧିକାରୀମାନେ ଉପସ୍ଥିତ ଥିଲେ ।
HS
(Visitor Counter : 74
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ଡାଲି ଜାତୀୟ ଫସଲ ନିମନ୍ତେ କେନ୍ଦ୍ରର ସହାୟତା କେନ୍ଦ୍ର ଭାରତୀୟ କୃଷକଙ୍କୁ ଡାଲିଜାତୀୟ ଶସ୍ୟ ଉତ୍ପାଦନ ଓ ଖାଉଟି ମାନଙ୍କୁ ନିୟମିତ ଡାଲି ଉପଲବ୍ଧ କରାଇବା ନେଇ ସହାୟତା ଯୋଗାଇ ଦେଇଛନ୍ତି
ଖାଉଟି ବ୍ୟାପାର ବିଭାଗ ୨୦୨୩ ପାଇଁ ଘରୋଇ ଓ ଆନ୍ତର୍ଜାତିକ ଡାଲି ଜାତୀୟ ଫସଲ ନେଇ ସମୀକ୍ଷା କରୁଛନ୍ତି
ଅଧିକ ଡାଲି ଉତ୍ପାଦନ ପାଇଁ ଭାରତୀୟ କୃଷକମାନଙ୍କୁ ଖାଉଟି ବ୍ୟାପାର ବିଭାଗ ସହାୟତା ନିମନ୍ତେ ସମସ୍ତ ପଦକ୍ଷେପ ନେଇଛନ୍ତି । ୨୦୨୩ ମସିହା ନିମନ୍ତେ ଯେପରି ଖାଉଟି ମାନଙ୍କୁ ଡାଲି ସୁଲଭ ଦରରେ ଉପଲବ୍ଧ ହେବ ସେଥିପାଇଁ ନିୟମିତ ଡାଲି ଆମଦାନୀ ପାଇଁ ଆମଦାନୀକାରୀଙ୍କୁ ମଧ୍ୟ ସହାୟତା ପ୍ରଦାନ କରାଯିବ ବୋଲି ଭାରତୀୟ ଡାଲି ମହାସଂଘର ଏକ ବୈଠକରେ ଖାଉଟି ବ୍ୟାପାର ସଚିବ ଶ୍ରୀ ରୋହିତ କୁମାର ସିଂ ଆଜି  ପ୍ରକାଶ କରିଛନ୍ତି ।
ବିଶ୍ୱବ୍ୟାପୀ ଡାଲି ଜାତୀୟ ଶସ୍ୟର ଉପଲବ୍ଧତା ଆଗାମୀ ବର୍ଷରେ ଭଲ ହେବାର ଆଶା କରାଯାଉଛି । ଏହା ବିଶେଷକରି ମିଆଁମାର ଯେଉଁଠି ଅମଳ ଆରମ୍ଭ ହେଲାଣି ଓ ଆଫ୍ରିକୀୟ ଦେଶରେ ମଧ୍ୟ ଅଧିକ ଅଞ୍ଚଳରେ ଏହି ଚାଷ କରାଯାଉଛି । ଏହାର ଅମଲ ଅଗଷ୍ଟ ୨୦୨୩ ବେଳକୁ ଆରମ୍ଭ ହୋଇଯିବ । ଏହା ଡାଲି ଆମଦାନୀ ପ୍ରକ୍ରିୟା ନିରବିଚ୍ଛିନ୍ନ ରଖିବା ସହ ଡାଲି ଉପଲବ୍ଧତା ସମସ୍ୟାର ସମାଧାନ କରିପାରିବ ।
ଶ୍ରୀ ସିଂ ବିଶେଷକରି ହରଡ, ବିରି ଓ ମସୁର ଡାଲି ଉଭୟ ଘରୋଇ ଉତ୍ପାଦନ ଓ ଆମଦାନୀ ଉପରେ ଗୁରୁତ୍ୱ ଆରୋପ କରିଛନ୍ତି ।
ଏଥିପାଇଁ ହୋଇଥିବା ବୈଠକରେ । ସକାରାତ୍ମକ ମତପ୍ରକାଶ ପାଇଛି । ଭାରତୀୟ ଡାଲି ଓ ଶସ୍ୟ ସଂଘ ପ୍ରତିନିଧିଗଣ, ଦରିଆପାରି କୃଷି ବାଣିଜ୍ୟ ସଂଘ  ଅଖିଳ ଭାରତୀୟ ଡାଲି ମିଲ ସଂଘ, ତାମିଲନାଡୁ ଡାଲି ଆମଦାନୀ ଓ ରପ୍ତାନୀ ସଂଘ, ଆଇଗ୍ରେନ ଇତ୍ୟାଦି ଏଥିରେ ଅଂଶଗ୍ରହଣ କରିଥିଲେ ।
ବିଭିନ୍ନ ସଂଘର ପ୍ରତିନିଧିଗଣ ସରକାରଙ୍କ ନିରବଚ୍ଛିନ୍ନ ଉତ୍ତମ ଆମଦାନୀ ନୀତି ଯୋଗୁଁ ଭାରତୀୟ ଉପମହାଦେଶରେ ରପ୍ତାନୀ ଧାରା ଅବ୍ୟାହତ ରଖିବା ସହ ବର୍ଷ ବ୍ୟାପୀ ଏହାର ଦର ମଧ୍ୟ ନିୟନ୍ତ୍ରଣ ରହିଥିବା ମତବ୍ୟକ୍ତ କରିଥିଲେ । ଘରୋଇ ଡାଲି ଉତ୍ପାଦନ ତ୍ୱରାନ୍ୱିତ କରିବା ନେଇ କେତେକ ପ୍ରସ୍ତାବ ଯଥା କଟକଣା ଦୂରୀକରଣ, କେତେକ ଦେଶରୁ ନିୟନ୍ତ୍ରଣ ଓ ସ୍ଥିର ନୀତି ଇତ୍ୟାଦି ଅର୍ନ୍ତଭୁକ୍ତ।
ଖାଉଟି ବ୍ୟାପାର ବିଭାଗ ନିୟମିତ ବ୍ୟବଧାନରେ ଭାରତ ଡାଲି ସଂଘ ଓ ପ୍ରମୁଖ ରପ୍ତାନୀକାରୀ ଦେଶଗୁଡିକ ସହ ମତବିନିମୟ ଜାରି ରଖିଛନ୍ତି । ଏହି ପରିପ୍ରେକ୍ଷୀରେ ବିଭାଗ ପକ୍ଷରୁ ଡିସେମ୍ବର ୧୫, ୨୦୨୨ ଦିନ ଏକ ବୈଠକ ଆୟୋଜନ କରାଯାଇ ଆସନ୍ତାବର୍ଷ ନିମନ୍ତେ ଡାଳିଜାତୀୟ ଶସ୍ୟର ଉପଲବ୍ଧତାର ଦୃଶ୍ୟପଟ ଓ ଭାରତୀୟ ଖାଉଟିମାନଙ୍କ ନିମନ୍ତେ ସୁଲଭ ଦରରେ ଏହାର ଯୋଗାଣ ନେଇ ଆଲୋଚନା କରାଯାଇଥିଲା ।
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଭାରତରତ୍ନ ଡ଼. ଆମ୍ବେଦକରଙ୍କ ୧୩୨ତମ ଜନ୍ମବାର୍ଷିକୀ ଅବସରରେ ଏନ. ଆଇ. ଟି. ରାଉରକେଲା ପରିସରରେ ଏକ ମାଗଣା ସ୍ଵାସ୍ଥ୍ୟ ଶିବିର ଆୟୋଜିତ
ଭାରତରତ୍ନ ବାବାସାହେବ ଡ଼. ଆମ୍ବେଦକରଙ୍କ ୧୩୨ତମ ଜନ୍ମବାର୍ଷିକୀ ଅବସରରେ ଜାତୀୟ ପ୍ରଯୁକ୍ତି ପ୍ରତିଷ୍ଠାନ, ରାଉରକେଲାରେ ଆୟୋଜିତ ହୋଇଯାଇଛି ଏକ ଜନ୍ମବାର୍ଷିକୀ କାର୍ଯ୍ୟକ୍ରମ । ଏଥିରେ ଅନୁଷ୍ଠାନର ଜନସମାଜ ଏକତ୍ରିତ ହୋଇ ତାଙ୍କୁ ଶ୍ରଦ୍ଧାଞ୍ଜଳୀ ଦେବା ସହ ରାଷ୍ଟ୍ର ଗଠନରେ ତାଙ୍କ ଭୂମିକା ବିଷୟରେ ମନେ ପକାଇଥିଲେ । କମ୍ୟୁନିଟି ସେଣ୍ଟରରେ ଆୟୋଜିତ ହୋଇଥିବା ଏହି କାର୍ଯ୍ୟକ୍ରମ ଆରମ୍ଭ ହୋଇଥିଲା ପ୍ରଫେସର ହୃଷୀକେଶ ନାୟକଙ୍କ ସ୍ଵାଗତବାର୍ତ୍ତାରୁ । ସେ ବାବାସାହେବଙ୍କ ଜୀବନ ଏବଂ ଶିକ୍ଷା ଉପରେ ଏକ ବିସ୍ତୃତ ବିବରଣୀ ଦେଇ କହିଥିଲେ, “ଆଜି ଭାରତ ଅନେକ ସାମାଜିକ ଅର୍ଥନୈତିକ ସମସ୍ୟା ଯେପରିକି ସାମ୍ପ୍ରଦାୟିକତା, ବିଚ୍ଛିନ୍ନତାବାଦ, ଲିଙ୍ଗଗତ ଅସମାନତା ଇତ୍ୟାଦିର ସମ୍ମୁଖୀନ ହୋଇଛି । ଏପରି ବିଷମ ପରିସ୍ଥିତିରେ ଆମେ ବାବାସାହେବଙ୍କ ବାଣୀକୁ ସ୍ମରଣ କରି ସମସ୍ୟାର ସମାଧାନ କରିବା ପାଇଁ କାର୍ଯ୍ୟ କରିବା ଉଚିତ । ”
ପ୍ରଫେସର କେ ଉମାହେଶ୍ୱର ରାଓ  ଭାରତୀୟ ସମ୍ବିଧାନର ପିତାଙ୍କୁ ଶ୍ରଦ୍ଧାଞ୍ଜଳୀ ଦେଇ ଏହି କାର୍ଯ୍ୟକ୍ରମର ଉଦଘାଟନ କରିବା ସହ କହିଥିଲେ, “ ବାବାସାହେବ କହିଛନ୍ତି ଯେ ଦେଶର ଶେଷ ବ୍ୟକ୍ତି ବିକଶିତ କିମ୍ବା ସଶକ୍ତ ନ ହେବା ପର୍ଯ୍ୟନ୍ତ ଭାରତ ବିକଶିତ ନୁହେଁ ବୋଲି ବିବେଚନା କରାଯିବ । ତେଣୁ ଆମେ ସମସ୍ତେ ତାଙ୍କ ପଥକୁ ଅନୁସରଣ କରିବା ଏବଂ ଏକାଠି ଆଗକୁ ବଢ଼ିବା ଉଚିତ୍ । କେବଳ ବହୁମାତ୍ରରେ ଲୋକଙ୍କ ଅଂଶଗ୍ରହଣ ସହିତ, ଆମେ ଏକ ଭେଦଭାବଶୂନ୍ୟ ବିକଶିତ ସମାଜ ସୃଷ୍ଟି କରିପାରିବା | ସମାଜର ସବୁ ବର୍ଗ ଏକାଠି ହେବା ପରେ ଭାରତ “ଵସୁଧୈଵ କୁଟୁମ୍ବକମ୍- ଗୋଟିଏ ବିଶ୍ୱ, ଗୋଟିଏ ପରିବାର ଏବଂ ଗୋଟିଏ ଭବିଷ୍ୟତ ”ର ଲକ୍ଷ୍ୟ ହାସଲ କରିପାରିବ | ଚଳିତ ଜି-୨୦ ଜନ ଭାଗୀଦାରୀ ଅଭିଯାନ ଦେଶର ସାମଗ୍ରିକ ବିକାଶ ଦିଗରେ କାର୍ଯ୍ୟ କରିବା ପାଇଁ ସମସ୍ତଙ୍କୁ ଏକାଠି କରାଇବାର ଏକ ଉତ୍କୃଷ୍ଟ ସୁଯୋଗ ଅଟେ। ”
ପ୍ରଫେସର ସନାତନ ପ୍ରଧାନ  ମୁଖ୍ୟବକ୍ତା ଭାବେ କାର୍ଯ୍ୟକ୍ରମରେ ଯୋଗଦେଇଥିଲେ । ସେ କହିଥିଲେ, “ ଜୀବନରେ କଠିନ ପରିସ୍ଥିତିର କିପରି ସାମନା କରାଯାଏ, ଆମ୍ବେଦକର ତାହାର ଜ୍ଵଳନ୍ତ ଉଦାହରଣ । ଆତ୍ମ ନିୟନ୍ତ୍ରଣ ଏବଂ ଏକାଗ୍ରତା ମାଧ୍ୟମରେ ମହତ୍ କାର୍ଯ୍ୟ କରିବାର ସମ୍ଭାବନା ଆମ ସମସ୍ତଙ୍କ ମଧ୍ୟରେ ଅଛି । ଭିତ୍ତିଭୂମି ଏବଂ ଅର୍ଥନୈତିକ ବିକାଶ ସହିତ ସାମାଜିକ ସୁସ୍ଥତା ଉପରେ ଅଧିକ ଧ୍ୟାନ ଦେଇ ଆମକୁ ଏକ ସହଯୋଗୀ ସମାଜ ଗଠନ କରିବାକୁ ପଡିବ । ଡ଼. ଆମ୍ବେଦକର ପ୍ରତ୍ୟେକ କ୍ଷେତ୍ରରେ ଦଳିତ ଶ୍ରେଣୀର ସ୍ଵର ଥିଲେ ଏବଂ ଆଜି ମୁଁ ସମସ୍ତଙ୍କୁ ତାଙ୍କ ସ୍ଵର ଶୁଣିବାକୁ ଅନୁରୋଧ କରୁଛି ।“
ଅନୁଷ୍ଠାନର ରେଜିଷ୍ଟ୍ରାର ପ୍ରଫେସର ରୋହନ ଧିମାନ ମଧ୍ୟ ଏହି ସମାବେଶକୁ ସମ୍ବୋଧିତ କରି କହିଥିଲେ, "ଯଦି ଆମ ରକ୍ତର ରଙ୍ଗ ସମାନ, ତେବେ ଆମ ମନରେ ଜାତିଧର୍ମ ଭାବନା କାହିଁକି ଅଛି? ବାବାସାହେବଙ୍କ ଶିକ୍ଷା ଅନୁସରଣ କରି ନିଜକୁ ସମାଜର ସେବକ ହେବାକୁ ପ୍ରସ୍ତୁତ କର। ବାବା ସାହେବଙ୍କ ଅବଦାନକୁ ଶ୍ରଦ୍ଧାଞ୍ଜଳୀ ଦେବା ପାଇଁ ନିଜ ଚାରିପାଖରେ ସ୍ଵାଧୀନତା ଏବଂ ସମାନତାର ପରିବେଶ ନିର୍ମାଣ କରିବାକୁ ଚେଷ୍ଟା କର। “
ଶେଷରେ ପ୍ରଫେସର ସ୍ନେହାଷିଶ ଚକ୍ରବର୍ତ୍ତୀ  ଧନ୍ୟବାଦ ଅର୍ପଣ କରିବା ସହ ଏହି କାର୍ଯ୍ୟକ୍ରମକୁ ସମାପ୍ତ କରିଥିଲେ।
କାର୍ଯ୍ୟକ୍ରମର ଦ୍ଵିତୀୟ ଅଧିବେଶନରେ ଜି-୨୦ ଜନ ଭାଗୀଦାରୀ ଅଭିଯାନର ଏକ ଅଂଶ ଭାବରେ ଅନୁଷ୍ଠାନରେ କାର୍ଯ୍ୟରତ ଶ୍ରମିକ ଓ ସେମାନଙ୍କ ପରିବାରଙ୍କ ପାଇଁ ଏକ ମାଗଣା ସ୍ଵାସ୍ଥ୍ୟ ଯାଞ୍ଚ ଶିବିର ଆୟୋଜିତ ହୋଇଥିଲା । ଜଗଦା ସ୍ଥିତ ସମାଜ ମଙ୍ଗଳ ସମିତି ହସ୍ପିଟାଲ ଏବଂ ଏନଆଇଟି ରାଉରକେଲା ସ୍ଵାସ୍ଥ୍ୟ କେନ୍ଦ୍ରର ଡାକ୍ତରମାନେ ଏହି ଶିବିରରେ ଉପସ୍ଥିତ ରହି ପ୍ରାୟ ୫୦ ଜଣଙ୍କ ମାଗଣା ଯାଞ୍ଚ କରିଥିଲେ ତଥା ସ୍ଵାସ୍ଥ୍ୟ ଏବଂ ସ୍ଵଚ୍ଛତାର ଗୁରୁତ୍ଵ ବିଷୟରେ ଲୋକଙ୍କୁ ବୁଝାଇଥିଲେ । ପ୍ରଫେସର ସନ୍ତୋଷ କୁମାର ସାହୁ  ଏବଂ ଏନ.ଏସ.ଏସ ର ସ୍ଵେଚ୍ଛାସେବୀମାନେ ଏହି କାର୍ଯ୍ୟକ୍ରମର ସଂଯୋଜନା କରିଥିଲେ |
RoW
(Visitor Counter : 106
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଅହମ୍ମଦାବାଦର ପୁଷ୍ପ ପ୍ରଦର୍ଶନୀକୁ କଲେ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି କହିଛନ୍ତି ଯେ ଅହମ୍ମଦାବାଦର ପୁଷ୍ପ ପ୍ରଦର୍ଶନୀ ଅନେକ ଲୋକଙ୍କୁ ଆକୃଷ୍ଟ କରିଛି, ଯେଉଁମାନେ ପୁଷ୍ପ ଏବଂ ପ୍ରକୃତିକୁ ନେଇ ଅଧିକ ଆଗ୍ରହୀ ।
ଅହମ୍ମଦାବାଦ ପୌର ନିଗମ ପକ୍ଷରୁ ହୋଇଥିବା ଏକ ଟ୍ୱିଟ୍ ଉପରେ ନିଜ ପ୍ରତିକି୍ରୟା ରଖି, ଶ୍ରୀ ମୋଦୀ ଟ୍ୱିଟ୍ କରିଛନ୍ତି:
‘‘ଅତି ସୁନ୍ଦର ଦେଖାଯାଉଛି । ବର୍ଷ ବର୍ଷ ଧରି, ଅହମ୍ମଦାବାଦର ପୁଷ୍ପ ପ୍ରଦର୍ଶନୀ ପ୍ରସ୍ଫୁଟିତ ହୋଇଛି ଏବଂ ପୁଷ୍ପ ଓ ପ୍ରକୃତି ପ୍ରତି ଆଗ୍ରହ ରଖୁଥିବା ଅନେକ ଲୋକଙ୍କୁ ଆକର୍ଷିତ କରିଛି ।’’
SR
(
PIB Headquarters
ଗରିବ ଓ ବିକାଶଶୀଳ ରାଷ୍ଟ୍ର ନିମନ୍ତେ ଡିଜିଟାଲ ଇଣ୍ଡିଆର ସଫଳତା ଏକ ମାର୍ଗଦର୍ଶିକା : ରାଜ୍ୟଗୋଷ୍ଠୀ ମହାସଚିବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ଵରେ ପରିଚାଳିତ ଡିଜିଟାଲ ଭାରତ କାର୍ଯ୍ୟକ୍ରମର ସଫଳତାକୁ ରାଜ୍ୟଗୋଷ୍ଠୀ ମହାସଚିବ ପାଟ୍ରିସିଆ ସ୍କଟଲାଣ୍ଡ ଭୂୟସୀ ପ୍ରଶଂସା କରିଛନ୍ତି । ରାଜ୍ୟଗୋଷ୍ଠୀ ଅଧୀନରେ ଆସୁଥିବା ଅନ୍ୟାନ୍ୟ ବିକାଶଶୀଳ ଦେଶଗୁଡିକ ପାଇଁ ଏହି ସଫଳତା ଆଶାର ସଂଚାର କରିଛି ବୋଲି ସେ କହିଛନ୍ତି । ନିକଟରେ ଘରୋଇ ସମ୍ବାଦ ସଂସ୍ଥା ସହ ମତ ବିନିମୟ କାଳରେ ସେ କହିଛନ୍ତି ଯେ, ଭାରତର ସାଧାରଣ ଲୋକଙ୍କୁ ଡିଜିଟାଲ ସେବା ଯୋଗାଇବା ପଦକ୍ଷେପରେ ଅଧିକ ସଫଳତା ମିଳିପାରିଛି । ସେ ଆହୁରି କହିଛନ୍ତି ଯେ, ଆମର କ୍ଷୁଦ୍ର, ଗରିବ ଓ ବିକାଶମୁଖୀ ଦେଶଗୁଡିକ ଏଥିପାଇଁ ଉନ୍ନତ ରାଷ୍ଟ୍ରମାନଙ୍କ ସମକକ୍ଷ ହୋଇପାରିବେ କି ନାହିଁ, ସେଥିଲାଗି ସନ୍ଦେହ ରହିଥିଲା । ମାତ୍ର ଭାରତ ଯେପରି ସାଧାରଣ ଲୋକଙ୍କ ପାଇଁ ଏହାକୁ ଉପଯୋଗ କରିପାରିଛି ତାହା ସେମାନଙ୍କ ମଧ୍ୟରେ ଆଶାର ବାତାବରଣ ସୃଷ୍ଟି କରିଛି ।
ସେ ଆହୁରି କହିଛନ୍ତି ଯେ, ଗତ ଜାନୁଆରୀ ମାସରେ ଭାରତ ପରିଦର୍ଶନରେ ଆସିଥିବା ବେଳେ ଭାରତ ସରକାରଙ୍କ ମନ୍ତ୍ରୀ ଓ ବୈଷୟିକ ବିଶେଷଜ୍ଞମାନଙ୍କ ସହ ମତ ବିନିମୟ କରିଥିଲେ । ସେତେବେଳେ ତାଙ୍କର ଉଦବୋଧ ହୋଇଥିଲା ଯେ, ଭାରତ ପ୍ରକୃତରେ ସାଧାରଣ ଓ ଅବହେଳିତ ବ୍ୟକ୍ତିବିଶେଷଙ୍କ ପାଇଁ ଏହା କରୁଛି । “ମୁଁ ଏହାକୁ ପୂର୍ଣ୍ଣପ୍ରାଣରେ ସ୍ଵାଗତ କରୁଛି”, ବୋଲି ସେ କହିଛନ୍ତି । କେନ୍ଦ୍ର ଇଲେକଟ୍ରୋନିକ୍ସ ଓ ସୂଚନା ତଥା ପ୍ରଯୁକ୍ତି ମନ୍ତ୍ରୀ ରବି ଶଙ୍କର ପ୍ରସାଦଙ୍କ ଏଦିଗରେ ଯୋଗଦାନକୁ ସେ ଉଚ୍ଚ ପ୍ରଶଂସା କରିଛନ୍ତି । ଏହାର ଉତରୋତ୍ତର ଉନ୍ନତି ଦିଗରେ ମନ୍ତ୍ରୀ ଶ୍ରୀ ପ୍ରସାଦଙ୍କ ପଦକ୍ଷେପ ପ୍ରଶଂସନୀୟ ଓ ସେ ରାଜ୍ୟଗୋଷ୍ଠୀର ଅନ୍ୟାନ୍ୟ ଦେଶଗୁଡିକ ପାଇଁ ଏକ ଆଲୋକ ବର୍ତ୍ତିକା ସଦୃଶ୍ୟ ବୋଲି କହିଛନ୍ତି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଔଷଧ ନିୟନ୍ତ୍ରଣ କ୍ଷେତ୍ରରେ ଭାରତ ଏବଂ ସୁରିନାମ ମଧ୍ୟରେ ହୋଇଥିବା ରାଜିନାମାକୁ କ୍ୟାବିନେଟ ମଞ୍ଜୁରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟକୁ ଜୁନ୍ 4, 2023 ଦିନ ଇଣ୍ଡିଆନ୍ ଫାର୍ମାକୋପିୟା କମିଶନ , ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ, ଭାରତ ସରକାର ଏବଂ ସ୍ବାସ୍ଥ୍ୟ ମନ୍ତ୍ରଣାଳୟ, ସୁରିନାମ ସରକାରଙ୍କ ମଧ୍ୟରେ ସ୍ୱାକ୍ଷରିତ ଏକ ରାଜିନାମା  ବିଷୟରେ ଅବଗତ କରାଯାଇଥିଲା। ଭାରତର ରାଷ୍ଟ୍ରପତିଙ୍କ ସୁରିନାମ ଗସ୍ତ ସମୟରେ ଏହା ସ୍ୱାକ୍ଷରିତ ହୋଇଛି।
ଦଳଗୁଡିକ ନିଜ ନିଜ ନିୟମ ଏବଂ ନିୟମାବଳୀ ଅନୁଯାୟୀ ଔଷଧର ନିୟନ୍ତ୍ରଣ କ୍ଷେତ୍ରରେ ଘନିଷ୍ଠ ସହଯୋଗର ବିକାଶ ଏବଂ ସୂଚନା ଆଦାନପ୍ରଦାନର ଗୁରୁତ୍ୱକୁ ସ୍ୱୀକାର କରନ୍ତି ଏବଂ ନିମ୍ନଲିଖିତ ରାଜିନାମା କରିଛନ୍ତି :
- ସୁରିନାମରେ ଔଷଧ ପାଇଁ ଭାରତୀୟ ଫାର୍ମାକୋପିୟା  ମାନକ ପୁସ୍ତକ ଭାବରେ ଗ୍ରହଣ କରିବ ଯାହା ଦ୍ବାରା ସୁରିନାମରେ ଉତ୍ପାଦିତ ତଥା / କିମ୍ବା ଆମଦାନୀ ହେଉଥିବା ଔଷଧର ଗୁଣବତ୍ତା ନିଶ୍ଚିତ ହେବ;
- ଆଇପି ପ୍ରତି ଭାରତୀୟ ଉତ୍ପାଦକମାନଙ୍କ ଦ୍ବାରା ଜାରି କରାଯାଇଥିବା ବିଶ୍ଳେଷଣର ସାର୍ଟିଫିକେଟ୍ ଗ୍ରହଣ କରିବା ଏବଂ ସୁରିନାମରେ ଔଷଧର ନକଲ ପରୀକ୍ଷଣର ଆବଶ୍ୟକତାକୁ ଦୂର କରିବା;
- ଗୁଣବତ୍ତା ନିୟନ୍ତ୍ରଣ ବିଶ୍ଳେଷଣ ସମୟରେ ବ୍ୟବହୃତ ହେବାକୁ ଯଥେଷ୍ଟ କମ୍ ମୂଲ୍ୟରେ ଆଇପିସି ରୁ ଆଇପିଆରଏସ ଏବଂ ଅଶୁଦ୍ଧତା ମାନ ପାଇବା;
- ଜେନେରିକ୍ ଔଷଧର ବିକାଶ ଏବଂ ସୁରିନାମରେ ସୁଲଭ ଔଷଧର ଉପଲବ୍ଧତା ପାଇଁ ଅବଦାନ ପାଇଁ ଉତ୍ତମ ପରିସର ରହିବା;
- ନିୟାମକ ଢାଞ୍ଚା, ଆବଶ୍ୟକତା ଏବଂ ପ୍ରକ୍ରିୟାରେ ଫାର୍ମାକୋପିଆର ଏକ ବୁଝାମଣାକୁ ପ୍ରୋତ୍ସାହିତ କରିବା;
- ଆଇପି ର ମନୋଗ୍ରାଫ୍ ବିକାଶ ସହିତ ଜଡିତ ସୂଚନା ଏବଂ ଡକ୍ୟୁମେଣ୍ଟେସନ୍ ଆଦାନପ୍ରଦାନକୁ ସୁଗମ କରିବା;
- ଜନସ୍ୱାସ୍ଥ୍ୟ ସହ ଜଡିତ କିମ୍ବା ସେମାନଙ୍କ ସେବା ପ୍ରଦାନରେ ନିୟାମକ କର୍ତ୍ତୃପକ୍ଷଙ୍କ ଦକ୍ଷତା ବୃଦ୍ଧି କରିବା, ନିଜ ନିଜ ଜନସଂଖ୍ୟାର ଆବଶ୍ୟକତା ପୂରଣ କରିବା;
- ମନୋଗ୍ରାଫ୍ ଏବଂ ଭବିଷ୍ୟତର ଟେକ୍ନୋଲୋଜିର ବିକାଶରେ ପାରସ୍ପରିକ ଲାଭ କ୍ଷେତ୍ରରେ ବୈଷୟିକ ସହଯୋଗ ପାଇଁ ସୁଯୋଗ ଅନ୍ୱେଷଣ କରିବା |
ରାଜିନାମା ଦ୍ବାରା ବୈଦେଶିକ ମୁଦ୍ରା ଆୟ ସହିତ ଚିକିତ୍ସା ଦ୍ରବ୍ୟ ରପ୍ତାନିରେ ସହଜ ହେବ। ଏହା ଏକ ଆତ୍ମ ନିର୍ଭର ଭାରତ ପାଇଁ ଏକ ପଦକ୍ଷେପ ହେବ |
ଭାରତୀୟ ଫାର୍ମାକୋପିଆର ଆନ୍ତର୍ଜାତୀୟ ସ୍ୱୀକୃତି! ଭାରତୀୟ ଔଷଧ କ୍ଷେତ୍ର ପାଇଁ ମାନକଙ୍କର ଅନେକ ଲାଭ ଅଛି | ଏଗୁଡିକରେ ଅନ୍ତର୍ଭୁକ୍ତ ରହିଛି :
- ଏହା ଦ୍ବାରା ଦେଶର ଔଷଧ ଦ୍ରବ୍ୟର ରପ୍ତାନିରେ ବୃଦ୍ଧି କରିବ କାରଣ ଏହା ଡବଲ୍ ରେଗୁଲେସନ, ପରୀକ୍ଷଣରେ ନକଲ ଏବଂ ଆମଦାନୀ ପରବର୍ତ୍ତୀ ଚେକ୍ କୁ ଦୂର କରିବ। ଭାରତୀୟ ଔଷଧ ରପ୍ତାନିକାରୀମାନେ ଏହିପରି ଏକ ପ୍ରତିଯୋଗିତାମୂଳକ ଲାଭ ପାଇବେ ଏବଂ ବାଣିଜ୍ୟ ଅଧିକ ଲାଭଦାୟକ ହେବ |
- ଏହା ସହିତ, ଆମଦାନୀ କରୁଥିବା ଦେଶଗୁଡ଼ିକ ସୁଲଭ ମୂଲ୍ୟରେ ଗୁଣାତ୍ମକ ଭାରତୀୟ ଚିକିତ୍ସା ଉତ୍ପାଦ ପାଇପାରିବେ।
- ଆମଦାନୀ କରୁଥିବା ଦେଶଗୁଡିକରେ ଉତ୍ପାଦକମାନଙ୍କ ପାଇଁ ଉତ୍ତମ ପରିସର ରହିବ ଓ ଏହା ସହିତ ନାଗରିକଙ୍କ ପାଇଁ ସୁଲଭ ମୂଲ୍ୟରେ ଜେନେରିକ୍ ଔଷଧର ଉପଲବ୍ଧ ହେବ।
- ବିଭିନ୍ନ ରେଫରେନ୍ସ ମାନକ ଏବଂ ଅଶୁଦ୍ଧ ମାନକ ଏହି ଉତ୍ପାଦକମାନଙ୍କ ପାଇଁ ସୁଲଭ ମୂଲ୍ୟରେ ଉପଲବ୍ଧ ହେବ |
ନିୟାମକ ପ୍ରଣାଳୀରେ ପରିବର୍ତ୍ତନ ଭାରତରୁ ଔଷଧ ରପ୍ତାନି ବୃଦ୍ଧିରେ ସହାୟକ ହୋଇପାରେ ଏବଂ ଫଳସ୍ୱରୂପ ଫାର୍ମାସ୍ୟୁଟିକାଲ୍ କ୍ଷେତ୍ରରେ ଶିକ୍ଷିତ ବୃତ୍ତିଗତଙ୍କ ପାଇଁ ଉତ୍ତମ ନିଯୁକ୍ତି ସୁଯୋଗରେ ସାହାଯ୍ୟ କରିଥାଏ।
ଇଣ୍ଡିଆନ୍ ଫାର୍ମାକୋପିୟା  ଆନୁଷ୍ଠାନିକ ଭାବରେ ପାଞ୍ଚ  ଦେଶ ଦ୍ୱାରା ସ୍ୱୀକୃତିପ୍ରାପ୍ତ: ଆଫଗାନିସ୍ତାନ, ଘାନା, ନେପାଳ, ମରିସସ୍ ଏବଂ ରିପବ୍ଲିକ୍ ଅଫ୍ ସୁରିନାମ | ମନ୍ତ୍ରଣାଳୟ ଯେଉଁ ଦେଶଗୁଡ଼ିକୁ ଆଇପିକୁ ସ୍ବୀକୃତି ପ୍ରଦାନ କରିଛନ୍ତି ସେମାନଙ୍କୁ ଏହାକୁ ବିସ୍ତାର କରିବାକୁ ଚେଷ୍ଟା କରୁଛି।
BS
(Visitor Counter : 43
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହିମାଚଳ ଦିବସ ଅବସରରେ ପ୍ରଧାନମନ୍ତ୍ରୀଙ୍କ ବାର୍ତ୍ତା
ହିମାଚଳ ପ୍ରଦେଶର ଲୋକମାନେ ଆହ୍ୱାନକୁ ସୁଯୋଗରେ ପରିଣତ କରିଛନ୍ତି
“ଡବଲ ଇଞ୍ଜିନ ସରକାରଙ୍କ ପଦକ୍ଷେପ ପରେ ଗ୍ରାମ୍ୟ ସଡ଼କ, ରାଜପଥ ପ୍ରଶସ୍ତିକରଣ, ରେଳ ନେଟୱାର୍କର ସମ୍ପ୍ରସାରଣ ଏବଂ ଫଳାଫଳ ବର୍ତ୍ତମାନ ଦୃଶ୍ୟମାନ ହେଉଛି”
“ସଚ୍ଚୋଟ ନେତୃତ୍ୱ, ଶାନ୍ତି ପ୍ରେମୀ ପରିବେଶ, ଦେବା ଦେବୀଙ୍କ ଆଶୀର୍ବାଦ ଏବଂ କଠିନ ପରିଶ୍ରମ କରୁଥିବା ହିମାଚଳର ଲୋକ, ଏସବୁ ତୁଳନାତ୍ମକ ନୁହେଁ । ଦ୍ରୁତ ବିକାଶ ପାଇଁ ହିମାଚଳ ସବୁକିଛି ଆବଶ୍ୟକ କରୁଛି ।”
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କ ବାର୍ତ୍ତାରେ ହିମାଚଳ ପ୍ରଦେଶର ୭୫ ତମ ପ୍ରତିଷ୍ଠା ଦିବସରେ ଶୁଭେଚ୍ଛା ଜଣାଇଛନ୍ତି ଏବଂ ସ୍ୱାଧୀନତାର ୭୫ ତମ ବର୍ଷରେ ୭୫ ତମ ପ୍ରତିଷ୍ଠା ଦିବସ ଆସିବା ଖୁସିର କଥା ବୋଲି କହିଛନ୍ତି । ଆଜାଦୀ କା ଅମୃତ ମହୋତ୍ସବ ସମୟରେ ରାଜ୍ୟର ପ୍ରତ୍ୟେକ ବାସିନ୍ଦାଙ୍କ ନିକଟରେ ବିକାଶର ଅମୃତ ପହଞ୍ଚାଇବାର ପ୍ରତିବଦ୍ଧତାକୁ ସେ ଦୋହରାଇଛନ୍ତି ।
ବ୍ୟକ୍ତିଗତ ଟିପ୍ପଣୀାୀ ପ୍ରଧାନମନ୍ତ୍ରୀ ଶ୍ରୀ ଅଟଳ ବିହାରୀ ବାଜପେୟୀଙ୍କ ଏକ କବିତାର ଉଦ୍ଧୃତ କରିଛନ୍ତି ଏବଂ ପରିଶ୍ରମୀ ତଥା ନିଷ୍ଠାପର ଲୋକ ଏବଂ ଏହି ସୁନ୍ଦର ରାଜ୍ୟ ସହିତ ତାଙ୍କର ଦୀର୍ଘ ଦିନର ସମ୍ପର୍କକୁ ମନେ ପକାଇଛନ୍ତି ।
୧୯୪୮ ମସିହାରେ ଗଠନ ସମୟରେ ଏହି ପାହାଡ଼ିଆ ରାଜ୍ୟର ଆହ୍ୱାନଗୁଡ଼ିକୁ ସ୍ମରଣ କରି ପ୍ରଧାନମନ୍ତ୍ରୀ ଆହ୍ୱାନକୁ ସୁଯୋଗରେ ପରିଣତ କରିବା ପାଇଁ ହିମାଚଳ ପ୍ରଦେଶର ଲୋକମାନଙ୍କୁ ପ୍ରଶଂସା କରିଥିଲେ । ଉଦ୍ୟାନ କୃଷି, ବଳକା ବିଦ୍ୟୁତ, ସାକ୍ଷରତା ହାର, ଗ୍ରାମୀଣ ସଡ଼କ ସଂଯୋଗ, ଟ୍ୟାପ୍ ଜଳ ଏବଂ ପ୍ରତ୍ୟେକ ଘରକୁ ବିଦ୍ୟୁତ୍ ଯୋଗାଣ କ୍ଷେତ୍ରରେ ରାଜ୍ୟର ସଫଳତାକୁ ସେ ପ୍ରଶଂସା କରିଛନ୍ତି । ଗତ ୭-୮ ବର୍ଷ ମଧ୍ୟରେ ଏହି ସଫଳତା ମିଳିବା ଉପରେ ଆଲୋକପାତ କରିଥିଲେ । ଜୟ ରାମ ଜୀଙ୍କର ଯୁବ ନେତୃତ୍ୱରେ ଗ୍ରାମୀଣ ସଡ଼କ, ରାଜପଥ ପ୍ରଶସ୍ତିକରଣ, ରେଳ ନେଟୱାର୍କର ସମ୍ପ୍ରସାରଣ ପାଇଁ \'ଡବଲ୍ ଇଞ୍ଜିନ ସରକାର' ପଦକ୍ଷେପ ନେଇଛି, ଏହାର ଫଳାଫଳ ବର୍ତ୍ତମାନ ଦୃଶ୍ୟମାନ ହେଉଛି । ବିଭିନ୍ନ ଅଞ୍ଚଳକୁ ସଂଯୋଗ କ୍ଷେତ୍ରରେ ଉନ୍ନତି ଆସିବାପରେ ହିମାଚଳର ପର୍ଯ୍ୟଟନ ନୂତନ ଯୁଗ ଏବଂ ନୂତନ ଅଞ୍ଚଳରେ ପ୍ରବେଶ କରିଛି ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପର୍ଯ୍ୟଟନ କ୍ଷେତ୍ରରେ ନୂତନ ପଦକ୍ଷେପ ଏବଂ ସ୍ଥାନୀୟ ଲୋକଙ୍କ ପାଇଁ ସୁଯୋଗ ଏବଂ ରୋଜଗାରର ନୂତନ ଉପାୟ ଉପରେ ପ୍ରଧାନମନ୍ତ୍ରୀ ଆଲୋକପାତ କରିଛନ୍ତି । ମହାମାରୀ ସମୟରେ ଦକ୍ଷ ତଥା ଦ୍ରୁତ ଟୀକାକରଣ ସହିତ ସେ ସ୍ୱାସ୍ଥ୍ୟ କ୍ଷେତ୍ରରେ ଅଗ୍ରଗତି ବିଷୟରେ ବିଶେଷ ଭାବରେ ଉଲ୍ଲେଖ କରିଥିଲେ ।
ହିମାଚଳ ପ୍ରଦେଶର ପୂର୍ଣ୍ଣ ସମ୍ଭାବନାକୁ ଖୋଲିବା ପାଇଁ କଠିନ ପରିଶ୍ରମ କରିବାର ଅବେଶ୍ୟକତା ଉପରେ ପ୍ରଧାନମନ୍ତ୍ରୀ ଗୁରୁତ୍ୱାରୋପ କରିଛନ୍ତି । ସେ କହିଛନ୍ତି ଯେ ଅମୃତ କାଳ ସମୟରେ ପର୍ଯ୍ୟଟନ, ଉଚ୍ଚଶିକ୍ଷା, ଗବେଷଣା, ଆଇଟି, ପ୍ରଯୁକ୍ତିବିଦ୍ୟା, ଖାଦ୍ୟ ପ୍ରକ୍ରିୟାକରଣ ଏବଂ ପ୍ରାକୃତିକ ଚାଷ କ୍ଷେତ୍ରରେ କାର୍ଯ୍ୟକୁ ଆଗକୁ ନେବା ଆବଶ୍ୟକ । ସେ କହିଛନ୍ତି ଯେ ଚଳିତ ବର୍ଷର ବଜେଟରେ ଘୋଷିତ ଭାଇବ୍ରାଣ୍ଟ ଭିଲେଜ ସ୍କିମ୍ ହିମାଚଳ ପ୍ରଦେଶକୁ ବହୁତ ଲାଭ ଦେବ । ସେ ଆହୁରି ମଧ୍ୟ ସଂଯୋଗୀକରଣ ବୃଦ୍ଧି, ଜଙ୍ଗଲକୁ ସମୃଦ୍ଧ କରିବା, ସ୍ୱଚ୍ଛତା ଏବଂ ଏହି ପଦକ୍ଷେପ ପାଇଁ ଲୋକଙ୍କ ଅଂଶଗ୍ରହଣ ଉପରେ କହିଥିଲେ ।
ବିଶେଷକରି ସାମାଜିକ ସୁରକ୍ଷା କ୍ଷେତ୍ରରେ ମୁଖ୍ୟମନ୍ତ୍ରୀ ଏବଂ ତାଙ୍କ ଦଳ ଦ୍ୱାରା କେନ୍ଦ୍ରୀୟ କଲ୍ୟାଣମୂଳକ ଯୋଜନାର ସମ୍ପ୍ରସାରଣ ଉପରେ ପ୍ରଧାନମନ୍ତ୍ରୀ ମନ୍ତବ୍ୟ ଦେଇଛନ୍ତି । ସଚ୍ଚୋଟ ନେତୃତ୍ୱ, ଶାନ୍ତି ପ୍ରେମୀ ପରିବେଶ, ଦେବା ଦେବୀଙ୍କ ଆଶୀର୍ବାଦ ଏବଂ ହିମାଚଳର ଲୋକମାନେ କଠିନ ପରିଶ୍ରମ କରନ୍ତି, ଏସବୁ ତୁଳନାତ୍ମକ ନୁହେଁ । ଦ୍ରୁତ ବିକାଶ ପାଇଁ ହିମାଚଳର ସବୁକିଛି ଆବଶ୍ୟକ ବୋଲି ଶ୍ରୀ ମୋଦୀ କହିବା ସହିତ ତାଙ୍କର ବକ୍ତବ୍ୟ ଶେଷ କରିଛନ୍ତି ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରକ୍ତଦାନ ଅମୃତ ମହୋତ୍ସବରେ ରକ୍ତଦାନ କରିଥିବା ବ୍ୟକ୍ତିଙ୍କୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ବିଶ୍ୱ ରକ୍ତଦାନ ଦିବସ ଅବସରରେ ରକ୍ତଦାନ ଅଭିଯାନ ଏବଂ ରକ୍ତଦାତାଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି ।
ସ୍ୱାସ୍ଥ୍ୟ ମନ୍ତ୍ରଣାଳୟ ପକ୍ଷରୁ ସୂଚନା ଦିଆଯାଇଥିଲା ଯେ, ‘ରକ୍ତ ଦିଅ, ପ୍ଲାଜମା ଦିଅ, ଜୀବନ ବାଣ୍ଟ, ବହୁ ସମୟରେ ବାଣ୍ଟ’ ବାର୍ତ୍ତାକୁ ବିସ୍ତାର କରି ବିଶ୍ୱ ରକ୍ତଦାନ ଦିବସ ସାରା ଦେଶରେ ବେଶ ଉତ୍ସାହର ସହ ପାଳନ କରାଯାଇଛି ।
ରକ୍ତଦାନ ଅମୃତ ମହୋତ୍ସବର ଅଂଶବିଶେଷ ଭାବେ ବିଭିନ୍ନ ରକ୍ତଦାନ ଶିବିର ଆୟୋଜନ କରାଯାଇ ରକ୍ତଦାତାଙ୍କୁ ସମ୍ମାନିତ କରାଯାଇଥିଲା ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘ମୁଁ ସମସ୍ତ ରକ୍ତଦାତାଙ୍କ ପ୍ରଶଂସା କରୁଛି । ସେମାନଙ୍କ ଦୟାଳୁ ମନୋଭାବପୂର୍ଣ୍ଣ କାର୍ଯ୍ୟ ଯୋଗୁ ଅଗଣିତ ଜୀବନ ବଞ୍ଚାଯାଇପାରିବ । ଏହା ଭାରତର ସେବା ତଥା କରୁଣାର ନୈତିକତାକୁ ମଧ୍ୟ ପ୍ରତିପାଦିତ କରେ ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମନ୍ କି ବାତ୍ ପାଇଁ ମତାମତ ଆହ୍ୱାନ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୧୮ ଜୁନ୍ ୨୦୨୩ ରେ ହେବାକୁ ଥିବା ମନ୍ କି ବାତ୍ କାର୍ଯ୍ୟକ୍ରମ ପାଇଁ ନାଗରିକଙ୍କ ଠାରୁ ମତାମତ ଆମନ୍ତ୍ରଣ କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଏହି ମାସର ମନ କି ବାତ୍ କାର୍ଯ୍ୟକ୍ରମ ୧୮ ଜୁନ୍ ରବିବାର ଦିନ ପ୍ରସାରିତ ହେବ । ଆପଣଙ୍କ ମତାମତ ଗ୍ରହଣ କରିବା ସର୍ବଦା ଆନନ୍ଦଦାୟକ ଅଟେ । NaMo App, MyGov ରେ ଆପଣଙ୍କର ମତାମତ ସେୟାର କରନ୍ତୁ କିମ୍ବା ୧୮୦୦-୧୧-୭୮୦୦ ନମ୍ବରକୁ ଡାଏଲ୍ କରି ଆପଣଙ୍କ ବାର୍ତ୍ତା ରେକର୍ଡ କରନ୍ତୁ ।”
https://www.mygov.in/group-issue/inviting-ideas-mann-ki-baat-prime-minister-narendra-modi-25th-june-2023/?target=inapp&type=group_issue&nid=340041"
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ୱାଧୀନତା ସଂଗ୍ରାମୀ ଭି.ଓ. ଚିଦାମ୍ବରମଙ୍କ ଜନ୍ମ ଜୟନ୍ତୀ ଅବସରରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ସ୍ୱାଧୀନତା ସଂଗ୍ରାମୀ ଭି.ଓ ଚିଦାମ୍ବରମଙ୍କ ଜନ୍ମ ଜୟନ୍ତୀ ଅବସରରେ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ମହାନ ଭି.ଓ ଚିଦାମ୍ବରମଙ୍କୁ ତାଙ୍କ ଜନ୍ମ ଜୟନ୍ତୀ ଅବସରରେ ଶ୍ରଦ୍ଧାଞ୍ଜଳି । ସ୍ୱାଧୀନତା ସଂଗ୍ରାମ ପ୍ରତି ସମୃଦ୍ଧ ଅବଦାନ ପାଇଁ ଦେଶ ତାଙ୍କ ନିକଟରେ କୃତଜ୍ଞ । ଅର୍ଥନୈତିକ ପ୍ରଗତି ଓ ଆତ୍ମନିର୍ଭରଶୀଳତାକୁ ସେ ବେଶ ଗୁରୁତ୍ୱ ପ୍ରଦାନ କରୁଥିଲେ । ତାଙ୍କ ଆଦର୍ଶ ଆମକୁ ପ୍ରେରଣା ଯୋଗାଇ ଚାଲିଥିବ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବଙ୍ଗବନ୍ଧୁ ଶେଖ ମୁଜିବୁର ରେହମାନଙ୍କ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀ ଜଣାଇଲେ ଶ୍ରଦ୍ଧାଞ୍ଜଳି
ବଙ୍ଗବନ୍ଧୁ ଶେଖ ମୁଜିବୁର ରେହମାନଙ୍କ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜଣାଇଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି, “ମାନବାଧିକାର ଏବଂ ସ୍ଵାଧୀନତାର ସର୍ବଜୟୀ ବଙ୍ଗବନ୍ଧୁ ଶେଖ ମୁଜିବୁର ରେହମାନଙ୍କ ଜନ୍ମ ବାର୍ଷିକୀରେ ମୋର ହାର୍ଦ୍ଦିକ ଶ୍ରଦ୍ଧାଞ୍ଜଳି । ସେ ସମସ୍ତ ଭାରତୀୟଙ୍କ ପାଇଁ ମଧ୍ୟ ଜଣେ ନାୟକ । ଐତିହାସିକ ମୁଜିବ ବୋରଶୋ ଉତ୍ସବ ଲାଗି ଏହି ମାସ ଶେଷ ଆଡକୁ ବାଂଲାଦେଶ ଗସ୍ତ ମୋ ପାଇଁ ଏକ ଗର୍ବର ବିଷୟ” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀଲଙ୍କା ରାଷ୍ଟ୍ରପତିଙ୍କୁ ଧନ୍ୟବାଦ ଜଣାଇଲେ ପ୍ରଧାନମନ୍ତ୍ରୀ
କୋଭିଡ-19 ଜରୁରିକାଳୀନ ପାଣ୍ଠିକୁ ଅର୍ଥଦାନ ପାଇଁ ଶ୍ରୀଲଙ୍କା ରାଷ୍ଟ୍ରପତି ଶ୍ରୀ ଗୋଟାବାୟା ରାଜପକ୍ଷେଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଧନ୍ୟବାଦ ଜଣାଇଛନ୍ତି ।
“ସାର୍କ କୋଭିଡ-19 ଜରୁରିକାଳୀନ ପାଣ୍ଠିକୁ 5 ମିଲିୟନ ଆମେରିକୀୟ ଡଲାର ଅର୍ଥଦାନ ପାଇଁ ଶ୍ରୀଲଙ୍କା ରାଷ୍ଟ୍ରପତି ଶ୍ରୀ ଗୋଟାବାୟା ରାଜପକ୍ଷେଙ୍କୁ ହାର୍ଦ୍ଦିକ ଧନ୍ୟବାଦ । ଆମର ଏହି ସହଯୋଗ ମହାମାରୀ ବିରୁଦ୍ଧରେ ପ୍ରଭାବୀ ଢଙ୍ଗରେ ଲଢିବା ପାଇଁ ବଡ ସହାୟକ ହେବ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟ
ଗ୍ରହ ନକ୍ଷତ୍ର ବିଜ୍ଞାନ କ୍ଷେତ୍ରରେ ବିଜ୍ଞାନ ଓ ବୈଷୟିକ ସହଯୋଗ ପାଇଁ ଭାରତ-ସ୍ପେନ ମଧ୍ୟରେ ବୁଝାମଣାପତ୍ର ସ୍ଵାକ୍ଷରକୁ କେନ୍ଦ୍ର କ୍ୟାବିନେଟର ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତୀୟ ଗ୍ରହ ନକ୍ଷତ୍ର ଭୌତିକ ବିଜ୍ଞାନ ପ୍ରତିଷ୍ଠାନ  ବେଙ୍ଗାଲୁରୁ ଓ ସ୍ପେନର ଭୌତିକ ବିଜ୍ଞାନ ଇନଷ୍ଟିଚ୍ୟୁଟ ଡା ଆଷ୍ଟ୍ରୋଫିଜିସିଆ ଡା କାନାରିଆନ ମଧ୍ୟରେ ସ୍ଵାକ୍ଷରିତ ବୁଝାମଣାପତ୍ରକୁ ଅନୁମୋଦନ କରିଛନ୍ତି । ଏହାଫଳରେ ଯେଉଁସବୁ କ୍ଷେତ୍ରରେ ବିକାଶ ଘଟିବ ତାହା ହେଲା –
 ନୂତନ ବୈଜ୍ଞାନିକ ଉପଲବ୍ଧି
 ନୂତନ ପ୍ରଯୁକ୍ତି ବିଦ୍ୟା
 ଅଧିକ ବୈଜ୍ଞାନିକ ଜ୍ଞାନ ବିନିମୟ ଓ ତାଲିମ ବଳରେ ସାମର୍ଥ୍ୟ ବୃଦ୍ଧି
 ଯୁଗ୍ମ ବୈଜ୍ଞାନିକ ପ୍ରକଳ୍ପ
ଏହି ବୁଝାମଣାପତ୍ର ସ୍ଵାକ୍ଷରିତ ହେବା ଫଳରେ ସମ୍ମିଳିତ ପ୍ରକଳ୍ପ, ତାଲିମ କାର୍ଯ୍ୟକ୍ରମ, ସମ୍ମିଳନୀ ଓ ଆଲୋଚନାଚକ୍ର ଜରିଆରେ ପାରସ୍ପରିକ ଦକ୍ଷତା ଓ ବୈଷୟିକ ଜ୍ଞାନର ବିକାଶ ଘଟିବ । ଯୋଗ୍ୟ ବୈଜ୍ଞାନିକ, ଛାତ୍ରଛାତ୍ରୀ ଓ ବୈଷୟିକବିତ ମାନେ ଏହାଦ୍ଵାରା ବିଶେଷ ଉପକୃତ ହେବେ । ଦୂରବୀକ୍ଷଣ ଯନ୍ତ୍ରାଂଶ ପ୍ରଯୁକ୍ତିବିଦ୍ୟା ସହ ରୋବୋଟିକ ଟେଲିସ୍କୋପ ବିକାଶ ଓ ଭବିଷ୍ୟତ ପାଇଁ ଆବଶ୍ୟକ ବିଷୟ ଉପରେ ସମନ୍ଵୟ ରକ୍ଷାକାରୀ ଗବେଷଣା କରାଯାଇପାରିବ ।